b'\n_START_ARTICLE_\nSt\xc3\xb8rigarden\n_START_PARAGRAPH_\nSt\xc3\xb8rigarden (ogs\xc3\xa5 skrevet St\xc3\xb8regarden og Stor\xc3\xb8degarden) er den st\xc3\xb8rste setervolden i L\xc3\xb8ten kommune i Hedmark fylke i Norge. Den ligger p\xc3\xa5 640 meter over havet, p\xc3\xa5 vestsida av den skogkledte \xc3\x98ksndalen lengst nord i kommunen, mellom fjellene Nordhue i \xc3\xb8st og M\xc3\xa5lifjellet i vest._NEWLINE_Setervolden har v\xc3\xa6rt i drift i hvert fall siden 1600-tallet, og er fortsatt i bruk til b\xc3\xa5de kyr, hester, geiter og sauer. Det er imidlertid ingen fast seterdrift p\xc3\xa5 setervolden lenger, men p\xc3\xa5 sommeren kan du oppleve at geit og kuer melkes daglig. Det er ogs\xc3\xa5 mulig \xc3\xa5 avtale kj\xc3\xb8p av g\xc3\xa5rdsprodukter direkte med eierne som selv melker dyrene morgen og kveld.'